Source: http://ted.europa.eu/udl?uri=TED:NOTICE:471727-2017:TEXT:SK:HTML&tabId=0
Timestamp: 2018-02-24 13:42:57+00:00
Document Index: 16882347

Matched Legal Cases: ['§ 9', '§ 7', '§ 32', '§ 32', '§ 152', '§ 152', '§ 39', '§ 33', '§ 33', '§ 33', '§ 39', '§ 33', '§ 33', '§ 33', '§ 34', '§ 34', '§ 35', '§ 34', '§ 34', '§ 34', '§ 35', '§ 48', '§ 64']

Služby - 471727-2017 - TED Tenders Electronic Daily
Služby - 471727-2017
24/11/2017 S226 - - Služby - Koncesie na služby - Postup udeľovania koncesie
Slovensko-Bratislava: Manipulácia s nákladom a skladovanie nákladu
2017/S 226-471727
Kontaktná osoba: Ján Oravík
E-mail: koncesia.zilina@r-c.sk
Súťažné dokumenty sú dostupné priamo a úplne bez obmedzení či poplatkov na: http://www.uvo.gov.sk/vyhladavanie-profilov/zakazky/2583
Telefón: +421 232333444
Iný druh: zvyčajne vystupuje v zmysle § 9 ods. 6 zákona, avšak v tomto prípade bude konať podľa § 7 ods. 2 zákona č. 343/2015 Z. z. o verejnom obstarávaní
Iná činnosť: poskytovanie prístupu do siete
Prevádzkovanie Terminálu intermodálnej prepravy Žilina.
Referenčné číslo: ŽSR_TIP ZA
Poskytovanie služieb v oblasti kombinovanej dopravy t. j. manipulácia s intermodálnymi prepravnými jednotkami (ďalej len „IPJ“) medzi rôznymi druhmi dopravy. V rámci poskytovanej služby dochádza k manipulácii, skladovaniu, opravovaniu, prebaľovaniu, prenájmu IPJ. Služba sa poskytuje na skladovacích, komunikačných a prístupových plochách TIP Žilina. Manipuláciu s IPJ zabezpečujú dva mostové koľajové žeriavy (hlavný a záložný) s nosnosťou na závese 46 t.
Terminál intermodálnej prepravy Žilina, obec Teplička nad Váhom, katastrálne územie Teplička nad Váhom.
Predmetom zákazky je výber Koncesionára na prevádzkovanie a údržbu Terminálu intermodálnej prepravy Žilina (ďalej len ako „TIP Žilina“). Zabezpečenie prevádzky a údržby TIP Žilina spočíva v zabezpečení (i) základných terminálových služieb, (ii) ostatných terminálových služieb a (iii) údržbe a oprave TIP Žilina.
Podrobné vymedzenie predmetu zákazky, vrátane vypracovaných technických špecifikácií, je uvedené vo Zväzku 3 Opis predmetu zákazky koncesnej dokumentácie.
Kritérium: Celková cena za poskytnutie predmetu zákazky na 30 rokov uvedená v EUR bez DPH.
Trvanie v mesiacoch: 366
Číslo projektu alebo referenčné číslo: ITMS kód projektu: 23130110005.
Koncesionár bude zabezpečovať prevádzku TIP Žilina, ktorý bol vybudovaný s využitím finančných prostriedkov Európskej únie.
1.1 Uchádzač musí spĺňať podmienky účasti uvedené v § 32 zákona o verejnom obstarávaní. Ich splnenie preukáže podľa § 32 ods. 2, ods. 4, ods. 5, § 152 ods. 1 (zápis do zoznamu hospodárskych subjektov) alebo § 152 ods. 3 zákona o verejnom obstarávaní.
1.4 Uchádzač môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 zákona o verejnom obstarávaní. Verejný obstarávateľ vyhlasuje, že obmedzuje informácie požadované ako podmienky účasti (týkajúce sa výlučne časti IV: Podmienky účasti oddiel A až D) v Jednotnom európskom dokumente na jednu otázku, s odpoveďou áno alebo nie: Globálny údaj pre všetky podmienky účasti), t. j. záujemca môže vyplniť len oddiel: Globálny údaj pre všetky podmienky účasti, časti IV Jednotného európskeho dokumentu bez toho, aby musel vyplniť iné oddiely časti IV, týkajúce sa ekonomického a finančného postavenia a technickej a odbornej spôsobilosti.
Verejný obstarávateľ uverejní v profile na www.uvo.gov.sk vyplnenú Časť I. JED-u vo formáte pdf. Údaje z uvedenej časti je uchádzač povinný preniesť/prepísať do všetkých JED-ov predkladaných v ponuke uchádzača.
Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie je možné nájsť na http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html
1.5 Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu koncesie, ktorú má zabezpečiť.
Uchádzač v ponuke predloží nasledovné doklady, ktorými preukazuje svoje ekonomické a finančné postavenie v zmysle § 33 ods. 1 zákona o verejnom obstarávaní (originál alebo úradne osvedčená kópia dokladov):
2.1 podľa § 33 ods. 1 písm. a) zákona – vyjadrením banky alebo pobočky zahraničnej banky.
Odôvodnenie primeranosti k bodu 2.1:
Vzhľadom na predpokladanú hodnotu zákazky, komplexnosť predmetu zákazky, nevyhnutnosť finančnej samostatnosti a bonity koncesionára je potrebné, aby uchádzač preukázal svoju schopnosť bezproblémovo plniť finančné záväzky.
2.2 podľa § 33 ods. 1 písm. d) zákona – prehľadom o dosiahnutom obrate v oblasti, ktorej sa predmet zákazky týka za posledné 3 hospodárske roky, za ktoré sú dostupné v závislosti od vzniku alebo začatia prevádzkovania činnosti.
Odôvodnenie primeranosti k bodu 2.2:
Požiadavka na predloženie prehľadu o dosiahnutom obrate vyplýva zo spôsobu realizácie predmetu zákazky, kedy uchádzač musí mať počas celej doby realizácie predmetu zákazky potrebný objem finančných zdrojov. Verejný obstarávateľ potrebuje preveriť stav ekonomickej situácie uchádzača a jeho finančnú stabilitu, osobitne s ohľadom na skutočnosť, že bude zodpovedný za prevádzku a udržiavanie majetku v správe verejného obstarávateľa. Verejný obstarávateľ stanovil danú podmienku v súlade so zákonom.
Hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 zákona o verejnom obstarávaní. Verejný obstarávateľ vyhlasuje, že obmedzuje informácie požadované ako podmienky účasti (týkajúce sa výlučne časti IV: Podmienky účasti oddiel A až D) v Jednotnom európskom dokumente na jednu otázku, s odpoveďou áno alebo nie: Globálny údaj pre všetky podmienky účasti), t. j. záujemca môže vyplniť len oddiel: Globálny údaj pre všetky podmienky účasti, časti IV Jednotného európskeho dokumentu bez toho, aby musel vyplniť iné oddiely časti IV, týkajúce sa ekonomického a finančného postavenia a technickej a odbornej spôsobilosti.
Verejný obstarávateľ uverejní v profile na www.uvo.gov.sk vyplnenú Časť I. JED-u vo formáte pdf.
Verejný obstarávateľ v súlade s § 33 ods. 3 zákona požaduje, aby uchádzač a osoba, ktorej zdroje majú byť použité na preukázanie finančného a ekonomického postavenia postupom podľa § 33 ods. 2 zodpovedali za plnenie koncesnej zmluvy spoločne. Za týmto účelom uchádzač predloží dohodu o spoločnej zodpovednosti podpísanú uchádzačom a osobou, prostredníctvom ktorej uchádzač preukazuje splnenie podmienok účasti finančného a ekonomického postavenia. Zo znenia dohody o spoločnej zodpovednosti musí vyplývať jednoznačný, presný a určitý záväzok spoločnej zodpovednosti za plnenie koncesnej zmluvy.
V prípade ak uchádzač nedokáže z objektívnych dôvodov poskytnúť na preukázanie ekonomického a finančného postavenia dokument určený verejným obstarávateľom tak postupuje podľa § 33 ods. 4 zákona o verejnom obstarávaní.
Na prepočet ostatnej meny sa prepočítajú ceny na EUR podľa priemerného ročného kurzu ECB (Európskej centrálnej banky) za príslušný kalendárny rok. Za rok 2017 kurzom ECB ku dňu vyhlásenia oznámenia o koncesii v Úradnom vestníku EÚ.
K bodu 2.1:
Uchádzač predloží vyjadrenie banky alebo pobočky zahraničnej banky, v ktorej má vedený účet, o solventnosti a schopnosti plniť finančné záväzky – nie staršie ako 3 mesiace od vyhlásenia verejného obstarávania v Úradnom vestníku EÚ. Vyjadrenie banky musí obsahovať informáciu o schopnosti uchádzača plniť finančné záväzky. V prípade, že uchádzač má vedené účty vo viacerých bankách, predloží informáciu od každej z nich. Uchádzač zároveň predloží aj čestné vyhlásenie v originálnom vyhotovení podpísané osobou oprávnenou konať v mene uchádzača o tom, že v iných bankových inštitúciách nemá vedené peňažné účty.
K bodu 2.2:
Uchádzač predloží čestné vyhlásenie podpísané osobou oprávnenou konať v mene uchádzača, v ktorom uvedie dosiahnutý obrat za činnosti v oblasti, ktorá sa týka predmetu zákazky za predchádzajúce 3 hospodárske roky, resp. roky, za ktoré sú dostupné v závislosti od vzniku alebo začatia prevádzkovania činnosti. Minimálny obrat v oblasti, ktorej sa predmet zákazky týka musí byť (kumulatívne) vo výške 1 000 000 EUR.
Pre účely tohto verejného obstarávania sa za obrat v oblasti, ktorá sa týka predmetu zákazky považujú tržby za prekládku IPJ, manipuláciu s IPJ a skladovanie IPJ.
3.1 Podľa § 34 ods. 1 písm. a) zákona – zoznamom poskytnutých služieb za predchádzajúce 3 roky od vyhlásenia verejného obstarávania s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa zákona.
Odôvodnenie primeranosti k bodu 3.1:
Vzhľadom na predpokladanú hodnotu zákazky, komplexnosť zákazky, dobu trvania zákazky a požiadavky vyplývajúce z Rozhodnutia EK, je potrebné, aby mal uchádzač v predmetnej oblasti dostatočné skúsenosti s poskytnutím obdobných služieb.
3.2 Podľa § 34 ods. 1 písm. d) v spojení s § 35 zákona – opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality.
Odôvodnenie primeranosti k bodu 3.2:
Vzhľadom na skutočnosť, že úspešný uchádzač bude mať počas koncesnej lehoty v užívaní majetok patriaci do správy verejného obstarávateľa, je verejný obstarávateľ povinný zabezpečiť, aby uchádzačmi boli subjekty, ktoré sú schopné garantovať schopnosť realizovať predmet zákazky v súlade s príslušnými normami manažérstva kvality.
3.3 Podľa § 34 ods. 1 písm. g) zákona – ak ide o stavebné práce alebo služby, údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk.
Odôvodnenie primeranosti k bodu 3.3:
Vzhľadom na predpokladanú hodnotu zákazky, rozsah a osobitosť predmetu zákazky je potrebné, aby mal uchádzač k dispozícii osoby s potrebnou kvalifikáciou a odbornými skúsenosťami s riadením zariadení rovnakého alebo podobného charakteru ako predmet zákazky.
Verejný obstarávateľ v súlade s § 34 ods. 4 zákona požaduje, aby uchádzač a osoba, ktorej kapacity majú byť použité na preukázanie technickej spôsobilosti alebo odbornej spôsobilosti postupom podľa § 34 ods. 3 zodpovedali za plnenie koncesnej zmluvy spoločne. Za týmto účelom uchádzač predloží dohodu o spoločnej zodpovednosti podpísanú uchádzačom a osobou, prostredníctvom ktorej uchádzač preukazuje splnenie podmienok účasti technickej spôsobilosti alebo odbornej spôsobilosti. Zo znenia dohody o spoločnej zodpovednosti musí vyplývať jednoznačný, presný a určitý záväzok spoločnej zodpovednosti za plnenie koncesnej zmluvy.
Na prepočet ostatnej meny sa prepočítajú ceny na EUR podľa priemerného ročného kurzu ECB (Európskej centrálnej banky) za príslušný kalendárny rok. Za rok 2017 kurzom ECB ku dňu vyhlásenia oznámenia vo Vestníku verejného obstarávania.
Uchádzač predloží minimálne 1 referenciu o prevádzkovaní (prevádzkovanie zahŕňa minimálne riadenie, správu a údržbu) najmenej jedného zariadenia kombinovanej dopravy „cesta – železnica“ alebo „voda – železnica“ za predchádzajúce tri roky od vyhlásenia verejného obstarávania, pričom počet realizovaných prekládok IPJ za posledné tri roky musí byť kumulatívne minimálne 12 000 prekládok v predmetnom prevádzkovanom zariadení. Verejný obstarávateľ vyžaduje, aby predmetná referencia obsahovala:
— identifikačné údaje prevádzkovaného zariadenia,
— identifikačné údaje odberateľa (ak je aplikovateľné),
— dátum začatia poskytovania služieb v predmetnom zariadení,
— dátum skončenia poskytovania služieb v predmetom zariadení,
— kontaktné údaje na manažéra prevádzkovaného zariadenia (meno a priezvisko kontaktnej osoby, tel. č., e-mail),
— údaje o výslednom výkone zariadenia, t. j. počet realizovaných prekládok v predmetnom zariadení za posledné 3 roky.
V prípade, ak je príslušné zariadenie prevádzkované na základe zmluvy s treťou stranou (verejný obstarávateľ, obstarávateľ, prípadne iný subjekt) referenciu svojím podpisom potvrdí príslušná zmluvná strana. V prípadoch súkromne prevádzkovaných terminálov (t. j. bez zmluvy s treťou stranou) referenciu svojím podpisom potvrdí uchádzač, resp. osoba poskytujúca kapacity (v závislosti od prípadu) a uchádzač k referencii priloží aj ďalšie dôkazy o prevádzkovaní príslušného zariadenia napríklad fotodokumentáciu, podrobný popis zariadenia, prevádzkový poriadok a pod.
K bodu 3.2:
Uchádzač splnenie podmienky účasti preukáže predložením platného certifikátu systému manažérstva kvality vydaného nezávislou inštitúciou, ktorým sa potvrdzuje splnenie noriem kvality podľa požiadaviek EN ISO 9001 pre oblasť predmetu zákazky. Verejný obstarávateľ v súlade s § 35 zákona uzná ako rovnocenné osvedčenia vydané príslušnými orgánmi členských štátov, resp. príjme aj iné dôkazy predložené uchádzačom, ktoré sú rovnocenné opatreniam na zabezpečenie kvality podľa požiadaviek na vystavenie príslušného certifikátu.
K bodu 3.3:
Uchádzač preukáže personálne zabezpečenie prostredníctvom kľúčového experta s odbornými skúsenosťami:
Manažér terminálu (1 osoba):
— minimálne 5 rokov praxe v oblasti riadenia terminálu kombinovanej dopravy „cesta – železnica“ alebo „voda – železnica“,
— minimálne na úrovni šéf zmeny/vedúci zmeny (zastupuje manažéra terminálu v prevádzkových záležitostiach v čase jeho neprítomnosti, má skúsenosti z priameho riadenia prevádzky terminálu a riadenia prevádzkových zamestnancov (dispečerov, žeriavnikov, colných deklarantov, pracovníkov servisu a pod.)).
Uchádzač preukáže splnenie podmienky účasti podľa bodu 3.3 dokladmi, z ktorých musia byť minimálne zrejmé údaje o odbornej praxi kľúčového experta, čo uchádzač preukáže predložením profesijných životopisov, alebo ekvivalentnými dokladmi.
— história zamestnania/odbornej praxe príslušného experta vo vzťahu k predmetu zákazky (zamestnávateľ/odberateľ, trvanie pracovného pomeru/trvanie odbornej praxe / rok a mesiac od – do, pozícia, ktorú príslušný kľúčový expert zastával),
— praktické skúsenosti príslušného kľúčového experta (identifikácia terminálu kombinovanej dopravy, ktorý expert riadi, odberateľ/zamestnávateľ, popis pracovnej náplne, pozícia vykonávaná v termináli kombinovanej dopravy, obdobie rok a mesiac od–do, meno a priezvisko aspoň jednej kontaktnej osoby a číslo telefónu a emailový kontakt odberateľa/zamestnávateľa, kde si bude môcť verejný obstarávateľ overiť informácie).
Dátum: 22/01/2018
1. Záujemca si môže prevziať súťažné podklady aj osobne na základe písomnej žiadosti. Osobné prevzatie súťažných podkladov si dohodne písomne alebo telefonicky s kontaktnou osobou uvedenou v bode I.1). Odovzdanie, prevzatie súťažných podkladov sa uskutoční v pracovných dňoch v čase od 8:00 hod. do 16:30 hod. na adrese uvedenej v bode I.3).
2. Za včas doručenú požiadavku záujemcu o vysvetlenie sa považuje požiadavka doručená verejnému obstarávateľovi v listinnej podobe v takej lehote, aby verejný obstarávateľ zabezpečil doručenie vysvetlení najneskôr šesť dní pred uplynutím lehoty na predkladanie ponúk v zmysle § 48 zákona o verejnom obstarávaní.
4. Verejný obstarávateľ vzhľadom na predmet zákazky odporúča všetkým záujemcom vykonanie obhliadky miesta poskytnutia predmetu zákazky a skúšobného testovania funkčnosti zariadení TIP Žilina z dôvodu získania všetkých údajov, ktoré môžu byť potrebné pre prípravu ponuky a podpísanie zmluvy na predmetnú zákazku. Podrobné informácie o obhliadke sú uvedené v koncesnej dokumentácii.
5. Verejný obstarávateľ poskytne záujemcom komplexné dáta a dokumenty k projektu TIP Žilina na DVD na základe písomnej žiadosti záujemcu doručenej na kontaktné miesto verejného obstarávateľa. Termín osobného prevzatia DVD si dohodne písomne alebo telefonicky s kontaktnou osobou uvedenou v bode I.1). Prevzatie predmetného DVD sa uskutoční v pracovných dňoch v čase od 8:00 hod. do 16:30 hod. na adrese uvedenej v bode I.3).
6. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 25 pracovných dní odo dňa, keď bol na jej uzavretie písomne vyzvaný.
7. Koncesná lehota začína plynúť prvým dňom mesiaca nasledujúcom po mesiaci, v ktorom nastal Deň začatia prevádzky. Dĺžka koncesnej lehoty bude 30 rokov (360 mesiacov).
8. Dokumenty, ktoré je povinný verejný obstarávateľ zverejniť podľa § 64 zákona o verejnom obstarávaní budú zverejnené v Profile verejného obstarávateľa na internetovej stránke Úradu pre verejné obstarávanie.
Posledná aktualizácia: 24/02/2018